Mäe-Lehtsoo tamm
Mäe-Lehtsoo (ka Mäe-Lõhtsuu) tamm on Võrumaal Antsla vallas Kirikukülas kunagise Mäe-Lõhtsuu veski lähedal kasvav põlispuu. Tüve ümbermõõdu järgi on Mäe-Lehtsoo tamm Eesti jämedaima, Tamme-Lauri tamme järel teisel kohal. Tüve ümbermõõt on 7 meetrit, kõrgus oli 1998. aastal 28 meetrit. Hendrik Relve andmetel on Mäe-Lehtsoo tamm suurima tüve mahuga tamm Eestis – puu tüvi kõrgub märkimisväärselt ahenemata ligi 6 meetri kõrgusele.